Радой Ралин
Съвпадение

chitanka.info

Най-после войната завършена…

Омразата сви знамена.

Ликувай, ти младост разкършена,

надвила и тази война.

Градчетата с плахо вълнение

отваряха свойте врати

и тяхното първо съмнение

в началото тъй ни смути.

Но слънце над всичко напираше

и тъй повлия пролетта,

че в себе си всеки намираше

една оцеляла мечта.

В какво ненаситно цъфтение

ухаеше целият край.

Щастливо ли бе съвпадение,

че войната свърши през Май?

1954

Заслуги

Имате удоволствието да четете тази книга благодарение на Моята библиотека и нейните всеотдайни помощници.

http://chitanka.info

Вие също можете да помогнете за обогатяването на Моята библиотека. Посетете работното ателие, за да научите повече.